

**МИНИСТАРТСВО ГРАЂЕВИНАРСТВА, САОБРАЋАЈА И ИНФРАСТРУКТУРЕ**

На основу Јавног позива којим се позивају јединице локалне самоуправе и градске општине да изврше идентификацију потреба за рехабилитацију и модернизацију постојећих локалних путева на њиховим територијама, ради припреме Програма унапређења равномерног економског развоја и смањења регионалне неуједначености кроз рехабилитацију и модернизацију постојећих локалних путева на територији Републике Србије објављује се

**ИЗМЕНА ЈАВНОГ ПОЗИВА**

које је Министарство грађевинарства, саобраћаја и инфраструктуре расписало јединицама локалних самоуправа и градских општина да изврше идентификацију потреба за рехабилитацију и модернизацију постојећих локалних путева на њиховим територијама у делу који се односи на број пројеката са којима могу да аплицирају, као и на продужење рока за достављање пријава

У Јавном позиву којим се позивају јединице локалне самоуправе и градске општине да изврше идентификацију потреба за рехабилитацију и модернизацију постојећих локалних путева на њиховим територијама који је објављен на сајту МГСИ у тачки III Услови позива мења се став 2, алинеја 2 тако што се брише: ,,максимално 5 (пет) појединачних пројеката, односно 5 (пет) путних праваца“ и сада стоји:,,максимално 10 (десет) појединачних пројеката, односно 10 (десет) путних праваца“.

У ставу 4. иза речи: ,,појединачни пројекат 05“ замењују се речима: ,,појединачни пројекат 10“

У тачки V став 2 Начин и рок достављања пријава брише се: ,,21. октобра 2024. године до 18.00 часова“ и сада стоји ,,5. новембра 2024. године до 18.00 часова“.

Образац пријаве је усклађен са извршеним изменама и измењени Образац пријаве чини саставни део ове Измене јавног позива.

У свему осталом текст Јавног позива остаје непромењен.